Aleksandras Macijauskas

Aleksandras Macijauskas (g. 1938 m. gegužės 16 d. Kaune) –  Lietuvos fotografas.

Biografija 
1962 m. baigė vidurinę mokyklą, 1973–1977 m. savarankiškai studijavo Vakarų filosofiją.

1967–1979 m. laikraščio „Vakarinės naujienos“ fotografas. 1969 m. su kitais įsteigė Lietuvos fotografijos meno draugiją (nuo 1989 m. Lietuvos fotomenininkų sąjunga), 1973–1974 m. Lietuvos fotomenininkų draugijos atsa­kingasis sekretorius Vilniuje, nuo 1974 m. Lietuvos fotomenininkų draugijos atsakingasis sekretorius Kaune, nuo 1978 m. Kauno skyriaus pirmininkas. 1985 m. įkūrė fotografijos klubą – mokyklą (dabar Kauno fotografijos meno mokykla). Lietuvos fotomenininkų sąjungos fotogra­fijos galerijos „Fujifilm“ direktorius.

Nuo 1990 m. jo iniciatyva rengiamos tarptautinės parodos „Gamta – visų namai“.

Šeima 
Tėvas – Vaclovas Macijauskas 5-ojo lietuvių savisaugos frontinio bataliono puskarininkis, 1944 m. gruodį vokiečių kariuomenės karo lauko teismo nutarimu buvo sušaudytas Kuršo katile, Paviluoste, dar su 6 to paties dalinio lietuvių kariais.

Motiną sovietinė valdžia ištrėmė į Sibirą, o sūnus augo pas senelius.

Kūryba 
Ankstyvojo laikotarpio kūryba siejama su septintojo dešimtmečio modernistų banga Lietuvos fotografijoje ir lietuvių fotografijos meno mokyklos susiklostymu. Estetika grįsta dokumentiškumu ir reportažu. Kūrybai būdinga socialinė tematika, ironiškas žvilgsnis į realybę, kasdienėms situacijoms suteikiama netikėta, kartais groteskiška forma.

Kūrinių turi Šiaulių fotografijos muziejus, Lietuvos dailės muziejus, Lietuvos fotomenininkų sąjunga, užsienio muziejai.

Nuo 1965 m. dalyvauja fotografijos parodose.

Individualios parodos 

 Kaunas – 1968 m., 1994–1995 m., 2004 m., 2008 m.
 Vilnius – 1993 m., 2004 m., 2009 m. 2010 m., 2014 m.
 Maskva – 1969 m., 1979 m., 1987 m., 2007 m. 2009 m.
 Paryžius – 1974 m.
 Arlis – 1975 m., 1990 m.
 Varšuva – 1976 m., 2005 m.
 Briuselis – 1977 m., 1979 m.
 Niujorkas – 1979 m., 1980 m.
 Berlynas – 1981 m., 1995 m., 2005 m.
 Helsinkis – 1984 m.
 Sankt Peterburgas – 1987 m., 2008 m.
 Londonas – 1991 m.
 Čikaga – 1994 m.
 Tokijas – 2002 m., 2004 m., 2006 m., 2007 m.
 Ostrava – 2005 m.
 Bratislava – 2005 m.
 Šiauliai – 2006 m.
 Kawamura () – 2006 m.
 Kazo-shi, Saitama-ken () – 2007 m.
 Belsko Biala – 2007 m.
  – 2007 m.

Svarbiausios serijos 

 Demonstracijos, 1965–1985 m.
 Atsisveikinimas, nuo 1969 m.
 Kaunas-mano likimo miestas 1963-2009 m
 Simbolių dėlionės 1963-2014 m.
 Portretas 1964-2014 m.
 Kaimo turguose, 1968–1987 m.
 Lietuviškos vestuvės, 1970–1986 m.
 Fotoanekdotai, nuo 1972 m.
 Vasara, 1974–1984 m.
 Veterinarijos klinikose, 1977–1984 m.
 Atmintis, nuo 1965-2004 m.
 Išeinantys medžiai, nuo 1982-2001 m.
 Kaunas pro autobusų langus 2007-2009 m.

Fotoalbumai 
 Mano Lietuva, My Lithuania, Londonas, Thames and Hudson, 1991 m.
 Kaimo turgūs, 1992 m.
 Gyventi, 1997 m.
 Fotografijų rinktinė, 2003 m.
 Atmintis: kelias į tylą: 1965–2004, 2006 m.
 Fotografijų rinktinė "Paskutinė knyga" 2 d., 2007 m.
 Fotografijų rinktinė "Ratas" 3 d,, 2010 m.
 Lietuvos kaimo turguose 2018 (sudarytojas  Gintaras Česonis)

Įvertinimas 
 1969 m. Tarptautinėje parodoje laureatas, Čekoslovakija PHOTO FORUM, GRAN PRIX aukso rožė
 1973 m. pagrindinio prizo ‘Aukso akis’ nugalėtojas tarptautinėje parodoje Jugoslavijoje, 
 1976 m. Tarptautinės meninės fotografijos federacijos (FIAP) menininkas fotografas (AFIAP, 1976)
 1984 m. Įtrauktas į „Pasaulio fotografijos istoriją“ (Niujorkas, JAV)
 1994 m. Tarptautinės meninės fotografijos federacijos (FIAP) nusipelnęs menininkas fotografas (EFIAP, 1994)
 1995 m. Lietuvos nacionalinė premija
 1998 m. Didžiojo Lietuvos kunigaikščio Gedimino ordino Riterio kryžius
 2003 m. Kauno meno kūrėjų asociacijos premija už viso gyvenimo kūrybos knygą „Fotografijos rinktinė“
 2004 m. Lietuvos meno kūrėjų asociacijos premija už knygą „Fotografijos rinktinė“.
 2006 m. Lenkijos prezidento Auksinis nuopelnų kryžius
 2008 m. Kauno miesto savivaldybės kultūros ir meno premija už vizualinio meno puoselėjimą
 2009 m. Lietuvos Fotomenininkų sąjungos 40-tmečio aukso medalis
 2011 m. II laipsnio Santakos garbės ženklas
 2013 m. LR kultūros ministerijos garbes ženklas “Nešk savo šviesa ir tikėk”
 2013 m. Kauno m. Burmistro Vileišio žalvarinis medalis

Šaltiniai

Nuorodos 
https://www.aleksandrasmacijauskas.com/
Aleksandras Macijauskas. Kamanė 

Lietuvos nacionalinės kultūros ir meno premijos laureatai
Lietuvos fotografai menininkai
Lietuvos žurnalistai